Van Breda-moorde - Wikipedia
Die De Zalze-gholflandgoed, die toneel van die moorde.
Datum(s) 27 Januarie 2015
Getal gedood 3
Getal beseer 1
Metode Doodgeslaan met byl
Aangekeer 27 Januarie 2015
Vonnisdatum 7 Junie 2018
Vonnis drie lewenslange tronkstraf
Die Van Breda-moorde was die moord op drie gesinslede en die besering van 'n ander op 27 Januarie 2015 op die De Zalze-gholflandgoed in Stellenbosch, Suid-Afrika. In Junie 2016, na 'n jaar en 'n half van ondersoeke deur die Suid-Afrikaanse polisie, het die hoofverdagte, Henri van Breda, die jongste seun van die gesin, hom aan die polisie oorgegee en hy is die volgende dag op borgtog vrygelaat. Op 7 Junie 2018 is Henri van Breda gevonnis tot drie lewenslange tronkstraf.
3 Enkele oorlewende
Aanval[wysig | wysig bron]
Op Woensdag 27 Januarie 2015 is Martin van Breda (54), die besturende direkteur van Engel & Völkers in Australië, sy vrou, Teresa (55), en hulle seun, Rudi (22), dood in hulle huis aangetref, die slagoffers van 'n bylaanval. Hulle dogter, Marli (16), was in 'n kritieke toestand met ernstige kopbeserings en die jongste seun, Henri (20), is effens beseer in die voorval met slegs klein skraapwonde. Volgens hofstukke het hy sy vriendin om 04:42 gebel, maar die oproep is nie beantwoord nie. Hy het toe op die internet vir plaaslike noodnommers gesoek en byna drie uur later nooddienste gebel en gesê: "My ... my family and me were attacked ... by a guy with an axe." Die klankopname van hierdie gesprek met operateurs van nooddienste is 'n paar dae na die aanval deur die plaaslike uitsaaier eNCA beskikbaar gestel.
Die polisie het op die toneel aangekom waar nooddienste Van Breda se ouers en broer dood verklaar het. Marli, wat ook aangeval is met die byl waarmee haar ouers en broer vermoor is, was in 'n kritieke toestand en is in 'n intensiewesorgeenheid opgeneem. Oor die volgende paar maande het uitgebreide operasies en verdere mediese behandeling haar lewe gered, maar sy is sedertdien met geheueverlies gediagnoseer en kan glad nie onthou wat op die aand van die aanval plaasgevind het nie. 'n Byl en 'n mes, wat albei geïdentifiseer is as van die Van Breda-huis, is op die toneel gevind. Daar is vasgestel dat daar geen tekens van geforseerde inbraak was nie en dat die beskuldigde na bewering met die getuienis op die toneel gepeuter het. Volgens die polisie was Van Breda geklee in 'n slaapbroek en wit kouse wat in bloed bedek was, waarvan die DNS met sy ouers en broer s’n ooreengestem het. Die hofstukke lui: "It is believed that after the commission of the crimes, the accused tampered with the crime scene, inflicted injuries to his person and supplied false information to the police in order to mislead police as to the true identity of the perpetrator."
Enkele oorlewende[wysig | wysig bron]
Marli van Breda het maande lank intensiewe fisioterapie ondergaan en uiteindelik teruggekeer skool toe, maar is van haar ouer broer weggehou; albei partye woon by verskillende familielede. Henri het skuld ontken terwyl plaaslike nuus berig het hy het 'n "tikverslawing". Volgens die Sunday Times het die polisie 'n aantal moontlike motiewe ondersoek, onder meer dat Henri se ouers sy sakgeld gestaak het. Die koerant het 'n man opgespoor wat beweer het dat hy Henri se dwelmhandelaar is en dat Henri 'n gereelde klant is. Henri was na bewering ’n tyd lank in 'n luukse dwelmrehabilitasiesentrum in Kaapstad. Na 'n jaar en 'n half van die ondersoek het die polisie Van Breda se prokureur in kennis gestel van haar kliënt se naderende arrestasie. Volgens berigte het Marli van Breda se regsverteenwoordiger en kurator beweer: "Die nuus is baie ontstellend vir Marli; die familie wil geregtigheid hê."
Op 14 Junie 2016 het Henri van Breda in die Stellenbosse landdroshof verskyn op drie aanklagte van moord, een van poging tot moord en een van regsverydeling. Borgtog is vasgestel op R100 000 en van Breda is vrygestel onder voorwaarde dat hy gereeld by sy plaaslike polisiekantoor aanmeld en nie die Wes-Kaap verlaat nie. 'n Voorverhoor is in September 2016 in die Wes-Kaapse hooggeregshof gehou en die saak is tot November uitgestel, aangesien staatsaanklaer Susan Galloway meer tyd gevra het om uitstaande rekenaar- en DNS-getuienis te bekom.
Van Breda en sy vriendin, Daniellé Janse van Rensburg, is op 6 September 2016 deur die polisie van Tafelsig in hegtenis geneem vir die besit van dagga en is op borgtog van onderskeidelik R1 000 en R200 vrygelaat. Die saak van dwelmbesit het op 12 Oktober 2016 in die Kaapstadse landdroshof voorgekom en is uitgestel weens uitstaande dokumentasie.
Op 4 April 2017 het die staat se verhoor teen Henri van Breda in die Wes-Kaapse hooggeregshof begin toe hy skuld ontken het. Tydens sy getuienis het Henri beweer hy en die gesin is aangeval deur 'n "swart man met ’n byl wat donker klere, handskoene en 'n balaklawa gedra het". ’n Maand voor die verhoor begin het, het regter Siraj Desai ten gunste van 'n aansoek deur Media24 beslis dat die groep die verhoor mag uitsaai. Tog as gevolg van appèlle deur beide die Nasionale Vervolgingsgesag en die verdediging, is die bevel egter afgekeer totdat die saak opgelos is.
Op 21 Mei 2018 het die hof sy uitspraak gemaak, deur regter Siraj Desai, dat Henri skuldig bevind is aan 3 aanklagtes van moord, 1 poging tot moord en vir obstruksie van geregtigheid. Hy is onmiddellik in hegtenis geneem in plaas van tydelike vrylating tot veroordeling, in die belang van die samelewing, na die Pollsmoor-gevangenis se hospitaalafdeling. Hy was onder behandeling vir epilepsie en depressie na aanleiding van die moorde.
Op 7 Junie 2018 is Henri van Breda gevonnis tot drie lewenslange tronkstraf deur regter Siraj Desai in die Wes-Kaapse hooggeregshof vir die moord op sy ma, pa en broer; 15 jaar vir poging tot moord op sy suster en nog 12 maande vir obstruksie van geregtigheid.
↑ Audio clip emerges of son describing Stellenbosch axe attack. News24 (2015-01-30). URL besoek op 2016-06-14.
↑ Murdered Stellenbosch man had extensive business interests. News24 (2015-01-28). URL besoek op 2016-07-17.
↑ "Surviving son tells how Stellenbosch family murdered with axe". eNCA. 2015-01-31. Besoek op 2016-06-14.
↑ "Marli Van Breda discharged, suffers retrograde amnesia". EWN. 2015-06-15. Besoek op 2016-06-15.
↑ "Van Breda killings: what happened that night". Independent Online. 2016-06-15. Onbekende parameter |toegangsdatum= geïgnoreer (help)
↑ "Henri van Breda suspected of being a tik addict – report". 2015-02-15. Onbekende parameter |uitgewer= geïgnoreer (help); Onbekende parameter |toegangsdatum= geïgnoreer (help)
↑ "Tik twist in Stellenbosch axe murder case". Times LIVE. 2015-02-15. Besoek op 2016-06-15.
↑ Henri van Breda turns himself in over axe killings of his parents and brother. News.com (2016-06-14). URL besoek op 2016-06-15.
↑ Axe murder accused Henri van Breda released on bail of R100‚000 (2016-06-14). URL besoek op 2016-07-17.
↑ As it happened: Henri van Breda pre-trial postponed (2016-09-09). URL besoek op 2016-10-12.
↑ Van Breda, girlfriend in court for dagga (2016-10-12). URL besoek op 2016-10-12.
↑ Murder-Accused Van Breda Claims He Saw Axe-Wielding Attacker Kill His Dad (2017-04-24). URL besoek op 2017-05-25.
↑ Van Breda axe murder trial set to begin (2017-04-24). URL besoek op 2017-05-16.
↑ Henri van Breda guilty of triple axe murders (2018-05-21). URL besoek op 2018-05-21.
Ontsluit van "https://af.wikipedia.org/w/index.php?title=Van_Breda-moorde&oldid=1882660"